Ди къегъэлакIуэ ныбжьыщIэхэр Москва щрагъэблагъэ
Налшык къалэм дэт курыт еджапIэ №17-м хиубыдэу къызэрагъэпэща «КъегъэлакIуэ ныбжьыщIэ» классым щIэсхэр Урысейм и МЧС-м и Iэтащхьэ Пучков Владимир зэрыригъэблэгъам те-ту а министерствэм яхухиха кхъухьлъатэмкIэ Москва кIуащ къегъэлакIуэ-хэм я IэнатIэм и лэжьэкIэм щыгъуазэ защIын папщIэ.
Налшык икIа сабийхэр Урысейм и МЧС-м МафIэсхэм япэщIэтынымкIэ и академием и унэм щIэсынущ икIи министерствэм и еджапIэ нэхъыщхьэхэр къызэхакIухьынущ, къэралым и къалащхьэм и щIыпIэ гъэщIэгъуэнхэм еплъынущ. ЦIыкIухэр яшэнущ КъызэрымыкIуэ щытыкIэхэм япэщIэтынымкIэ лъэпкъ центрым. А Iэна-тIэр Урысейм и МЧС-м и штаб нэхъыщхьэу къалъытэ икIи абы IэщIагъэлIу 900-м нэблагъэ щолажьэ. Центрым махуэ къэс зэхуехьэс икIи йолэжь зэрыщыту къэралым щекIуэкI къэхъукъащIэхэр, абыхэм космосым щекIуэкIхэри хиубыдэу.
Налшык икIа хьэщIэхэм ирагъэлъагъунущ мы академием къыщызэIуаха кадет классхэр къызэрызэгъэпэща техникэр. Москва зэрыщыIэну махуиплIым къриубыдэу цIыкIухэм апхуэдэу зыщаплъыхьынущ Хэку зауэшхуэм и музей нэхъыщхьэм, Урысейпсо гъэлъэгъуапIэ комплексым, Космонавтикэм и музейм, нэгъуэщIхэми.
МЧС-м и Управленэ нэхъыщхьэу
КъБР-м щыIэм и пресс-IуэхущIапIэ.
